Stein Ørn

Stein Ørn (født 19. juni 1968) er cand.med. fra Universitetet i Oslo 1994. Ph.D, spesialist i indremedisin og hjertesykdommer og overlege ved kardiologisk avdeling ved Stavanger universitetssjukehus.

Ørn har vært trener i Stavanger Sykleklubb i en årrekke, hvor han har trent unge og lovende syklister, blant annet sykkelproffen Alexander Kristoff. Det var Ørn som introduserte Kristoff for sykkelsporten da familien flyttet til Stavanger i 1996. Han er fortsatt Kristoffs trener og nærmeste medarbeider. Fra 1. mars 2014 deler han også det sportslige ansvaret for profflaget Team Coop-Øster Hus sammen med Roy Hegreberg, Jan Erik Fjotland og Arne Åreskjold Ørn er i tillegg lege for Norges sykkellandslag, samt for den norske OL-troppen.

Han er gift med gynekolog Anne Kristoff. Sammen har de fire barn, i tillegg til at han er stefar til Anne Kristoffs eldste sønn, Alexander.

Referanser 

Norske leger
Norske sykkeltrenere
Fødsler i 1968